Conversa:Pedro Madruga

message: * De se arranxaren os apartados da Liga Anti-fonseca e as Guerras Isabelinas, penso que se podería quitar a etiqueta de revisión, mais unha nova revisión íntegra polos autores do texto viríalle moi ben. Ademais, pór fotos ao artigo habíalle vir tamén ben para facelo máis áxil e atractivo. Ah, parabéns para Satxa, Beninho e Lansbricae.   --Xoán Carlos Fraga 13:49, 19 marzo 2007 (UTC)
* Todo o mérito do artigo creo que é de Satxa sen desmerecer a labor do resto (o traballo en equipo é o principal valor da Galipedia). Ten un potencial incrible, traballando nel podese facer del un exemplo de artigo de Personalidades históricas de Galicia. Pena do tempo que nunca chega. Parabéns tamén para ti polas túas incansables correcións. --Lansbricae 18:39, 19 marzo 2007 (UTC)
* Se rematades a revisión pode ser o artigo sobre Galicia do mes de abril (neste momento non hai ningún proposto). Grazas a todos polo bo traballo feito. Por certo é preferible retirar o marcador atención porque sen ningunha aclaración dá a impresión de que o artigo ten problemas cando en realidade —polo que vin no historial— o marcador está pola revisión da lingua. Xoán Carlos como foches ti quen puxo o marcador deberías ser ti quen o retire. Un cordial saúdo. --Prevert(talk) 20:54, 19 marzo 2007 (UTC)
* A etiqueta de revisión non é polos contidos, Prevert, tes razón. O único que ten é que hai algún parágrafo con ambigüidades, pouco claro, son dúas frases puntuais que non me atrevo a modificar por descoñecer exactamente o sentido orixinal. Expoño exactamente onde encontro os erros: Na Liga Anti-fonseca, o verbo tigar (que é?) ; Guerras Isabelinas: revisión do 2º parágrafo, debido a ambigüidades). Arranxado isto, a etiqueta pode ir para o lixo. 
*Falta unha imaxe de Pedro Madruga, e ao mellor nin a hai, mais non se lle dedicou ningunha estatua? As cerámicas de Sargadelos, se non recordo mal, sacaron unha taza co seu nome e un debuxo; valíachenos ben.--Xoán Carlos Fraga 22:06, 19 marzo 2007 (UTC)
*Eu ás veces non acabo de entenderme cos dous Fonseca. Sei que o segundo era sobriño de Fonseca I, o Fonseca I viviu entre 1418-1473 e chamábase Alonso de Fonseca e Ulloa. O II xa non sei moi ben quen era, pero parece ser que morreu en 1512. Tamén na wiki española se fala dun Alfonso de Fonseca e Acevedo (1476-1534, arcebispo de Santiago), e ademais o pai deste tamén se chamaba Alfonso de Fonseca, pero está mal o artigo da española ou hai outros Fonsecas para liar o asunto?. Xa sei que Alonso e Alfonso non ten porque ser o mesmo, pero en realidade teñen a mesma orixe e como tamén coincide o apelido e o cargo relixioso, faille dubidar a un. No apartado da liga anti-fonseca tal vez debera indicarse algunha data, para facer unha situación temporal, sobre todo nos primeiros parágrafos. A miña dúbida era quen era o maior inimigo de Pedro Madruga, isto é, con que Fonseca ou Fonsecas se enfrontou con maior virulencia? --Xoán Carlos Fraga 19:30, 20 marzo 2007 (UTC)
*Polo que eu sei o Alonso I de Fonseca era arcebispo de Sevilla e ante a inmadurez e indecisión do seu fillo por tomar a mitra compostelá é él o que chega primeiro a Santiago para tratar de tómalas rendas do arcebispado (pola forte oposición do pobo de Santiago) e pouco tempo despois obriga a Alonso II de Fonseca a tomar posesión definitiva do seu cargo. Polo tanto o principal protagonista dos enfrontamentos co Madruga creo con case toda seguridade é o segundo, aínda que o primeiro tamén veu antes a dar guerra (ou pacificar ante a reticencia do seu sobriño). O primeiro casou con Juana de Pimentel, polo que o primo do II foi o nomeado Pimentel. O Acevedo é o famoso Fonseca fundador do Colexio de Fonseca de Santiago, sé da Biblioteca da USC e do homónimo de Salamanca, é dicir Alonso III de Fonseca, que é fillo de Alonso II de Fonseca o noso protagonista principal nesta historia. --Lansbricae 19:55, 20 marzo 2007 (UTC) P.D. Gustoume moito as imaxes enfrentadas da Beltranexa e Isabel, moi descriptiva a edición. saudos. 
Decateime de que parte do que dixen xa está no artigo. Un dato mais. No 1465 Alonso II estaba engaiolado no Castelo de Vimianzo, polo que a narices estaba xa en Galicia.
*Grazas pola contestación. Agora quedoume máis claro. Un saúdo. --Xoán Carlos Fraga 21:01, 20 marzo 2007 (UTC)
*O señor de Sobroso non puido ser Diego Sarmiento de Soutomaior, tivo que ser Diego García Sarmiento (información de []). Debeu haber un erro polas semellanzas. Que opinades? --Xoán Carlos Fraga 20:54, 22 marzo 2007 (UTC)
* Coido que se trata da mesma persoa con denominacións distintas. A primeira denominación é a mais usual usando o apelido principal da casa dos Sarmiento emparentados xa daquela cos Soutomaior e o segundo mais completo esquecendo o vínculo ca estirpe dos Soutomaior. Tratarei de confirmalo cun libriño (mais ben libraco) que creo teño por aquí, a ver se mañá teño tempo e sorte e podemos sair da dúbida. Parabéns polo excelente traballo de revisión. Gustariame haber votado unha man pero o meu galego (e o tempo que corre mais cas intencións) non é moi bo e de momento chégame con intentar aprender de editores como tí. Saúdos --Lansbricae 00:01, 23 marzo 2007 (UTC)
*No apartado dos Irmandiños fálase de Balmacige ou Álmaciga, mais o correcto creo que é Almáciga: Na primavera de 1469 as mesnadas de Pedro Madruga, Fonseca e Pimentel derrotan os irmandiños ao mando de Pedro Osorio, que esperaba reforzos, na Almáciga, preto de Santiago. A cidade resistirá tres meses máis o asedio. Que opinades? --Xoán Carlos Fraga 13:45, 23 marzo 2007 (UTC)
* É a mesma batalla mencionada no artigo sobre o Castelo da Rocha Forte e a fonte usada menciona o termo Batalla da Almáciga, que supoño ocorreu no lugar que na actualidade ocupa o santiagués barrio da Almáciga veciño de San Caetano. A fonte que eu usuei creo recordar é algún dos artigos publicados polos arqueólogos da USC que traballan nas excavacións e que non dispoño para a súa consulta. Pouca aclaración que supoño poderia completar Satxa --Lansbricae 23:27, 23 marzo 2007 (UTC)
* Sobre o cativerio de Diego de Muros por parte do Madruga foi na Torre da Tenaza do Castelo de Monterreal en Baiona ou na Torre da homenaxe do de Fornelos? O libriño sigoo buscando.. Sintoo --Lansbricae 18:48, 24 marzo 2007 (UTC)
*Aínda que en moitas citas textuais xa se indica de onde proceden, hai algunha que a lectora ou o lector non o sabe con seguridade. Poderíase arranxar coas referencias indicando a fonte. --Xoán Carlos Fraga 11:02, 16 abril 2007 (UTC)
*No apartado das guerras isabelinas, contra o final, pon "Conduciuno ata as súas terras no Bércio". Este Bércio... refírese ao Bierzo ou a que localidade' Quedo coa dúbida. --Xoán Carlos Fraga 22:06, 10 de abril de 2010 (UTC)
*Non se pon ano de nacemento (o cal non se sabe) nin o lugar no comezo, e penso que debería poñerse algo. --Xoán Carlos Fraga 15:13, 17 de maio de 2010 (UTC)
Unha cousa... neste artigo enlazades a Gómez Pérez das Mariñás, co neto de quen se fala.
Gómez Pérez das Mariñas debe ter ao menos dous páxinas; un para o primeiro, xustador na corte do Rei Enrique IV de quen se fala aqui e outra para o seu neto, gobernador de Filipinas e con que enlaza a páxina.
Estamos pendentes de facer un pequeno libriño sobre o primeiro, xa que foi o primeiro en facer construcción no actual enclave do Pazo de Mariñán (www.visitapazo.com)
thread_title: Untitled

message: Ola compañeiros editores,
Acabo de modificar 1 ligazóns externas en Pedro Madruga. Por favor tomádevos un momento para revisar a miña edición. Se tedes calquera pregunta, ou precisades que o bot ignore ben estas ligazóns ou ben a páxina por completo, por favor visitade este FAQ para máis información. Fixen os seguintes cambios:
*Engadiuse o arquivo https://web.archive.org/web/20100815230414/http://www.colon-gallego.com/ á ligazón http://www.colon-gallego.com/
Por favor revisade o FAQ para máis información sobre cómo correxir erros do bot.
Saúdos.—InternetArchiveBot (Informar de erros) 6 de setembro de 2018 ás 15:34 (UTC)
thread_title:  Ligazóns externas modificadas (setembro 2018) 

message: Creo que habería que eliminar ese apartado. Escribir un libro defendendo unha tese histórica non fai a ninguén historiador. Que Pedro Madruga era Colón hoxe por hoxe é historia ficción. É unha tese que non conta con partidarios entre a comunidade historiográfica, nin galega nin internacional, e que carece de sentido incluíla nun artigo biográfico sobre Pedro Madruga. E sobre a sinatura de Colón, existen centos de teorías: dende que era un mapa da primeira viaxe ata unha forma críptica do kaddish. Todo especulación, por suposto. Non hai nada no que se basear para establecer o que significaba.--HacheDous=0 (conversa) 15 de xullo de 2020 ás 18:06 (UTC)
replies: text: ::Eliminei o apartado, a non ser que sexa unha investigación histórica a que defenda esa tese non ten sentido incluír aquí libros de xornalistas, escritores, capitáns que defenden teses históricas sen apoio da comunidade científica (a historia é unha ciencia).--HacheDous=0 (conversa) 15 de xullo de 2020 ás 18:38 (UTC)
thread_title:  Pedro Madruga-Colón